Патупы. На першы погляд, нічым не адметная, , вёсачка Глыбоччыны. Сярод маленькіх населеных пунктаў, якіх шмат на карце раёна, Патупы вылучаюцца маляўнічымі пейзажамі і цікавым гістарычным мінулым. Калісьці вёска ўваходзіла ў склад маёнтка Новы Удзел і належала знакамітаму роду Корсакаў. А недалёка ад Патупаў быў маёнтак графа Забэлы Новы Двор. Сёння ж пра мінулае вёскі нагадвае хіба будынак былой карчмы ды падмуркі графскага дома і гаспадарчых пабудоў, а таксама вялікі парк.